12. ΝΟΜΟΘΕΤ. ΔΙΑΤΑΓΜΑ υπ’ αριθ. 1076 της 10 Ιαν./2 Μαρτ. 1942 Περί συμπληρώσεως των περί Ταμείου Συντάξεως Μηχανικών και Εργοληπτών Δημοσίων Έργων διατάξεων. Άρθρ.1.-(Προσωρινής ισχύος). Σελ. 132 Άρθρ.2.-1.Οι δυνάμει του ν. 4663 εγγραφόμενοι ως μέλη του Τεχνικού Επιμελητηρίου Ελλάδος θεωρούνται εγγεγραμμένοι από του Αυγούστου του έτους 1934, εφ’ όσον είχον τότε τα απαιτούμενα προσόντα προς έκδοσιν της σχετικής αδείας ασκήσεως επαγγέλματος, άλλως από της ημέρας καθ’ ην απέκτησαν τα προσόντα ταύτα. 2.Προς έκδοσιν της οικείας υπό του Τ.Ε.Ε. δια το Ταμείον Συντάξεως Μηχανικών και Εργοληπτών Δημοσίων Έργων βεβαιώσεως, απαιτείται η προσαγωγή της περί των προσόντων τούτων πιστοποιήσεως του Υπουργείου Συγκοινωνίας και η καταβολή των σχετικών συνδρομών προς το Τ.Ε.Ε. Βλ. τον ν. 4663/1930 εν τόμ. 23 σελ. 161 Άρθρ.3.-(Προστίθεται παράγραφος εις την παρ. 1 του άρθρ. 7 του από 20 Νοεμ. 1940 Δ/τος «περί εκτελέσεως του Α.Ν. 2326/1940 «περί Ταμείου Συντάξεως Μηχανικών και Εργοληπτών Δημοσίων Έργων», (τόμ. 23 σελ. 196). Άρθρ.4.-(Προσωρινής ισχύος). Άρθρ.5.-1.Η κατά το άρθρ. 35 παρ. 3 του από 27 Νοεμ. 1926 Ν.Δ/τος «περί κωδικοποιήσεως των περί συστάσεως Τεχνικού Επιμελητηρίου κειμένων διατάξεων» κράτησις εν επί τοις χιλίοις και η κατά το άρθρ. 7 παρ. 1 εδάφ. β΄ του Α.Ν. 2326/1940 κράτησις εν επί τοις εκατόν, επιβάλλεται επί πάσης της αξίας εν γένει των απολογιστικώς δια των υπηρεσιών ή εργολάβων εκτελουμένων έργων και προμηθειών. 